Ikšķile
<s>Ikšķile (njemački: Uexküll) je grad od 7,317 stanovnika u centru Latvije.</s>

<s>Geografske karakteristike 
Ikšķile leži na desnoj obali rijeke Zapadne Dvine, udaljen 28 km uzvodno od prijestolnice Rige i svega 7 od Ogrea.</s>

<s>Historija</s>

<s>Ikšķile je jedno od najstarijih naselja u Latviji, koje postoji još od 9. vijeka kao livonsko selo.</s><s>I njegovo ime - livonski: ükskül, znači selo.</s>

<s>Mjesto je postalo jedno od prvih uporišta germanskih križara u Baltičkim zemljama.</s><s>Oni su još 1185. podigli prvu kamenu građevinu u Latviji - crkvu Livonske biskupije.</s><s>Odmah nakon tog 1186. pored crkve podigli su i zamak u kom je stolovao prvi livonski biskup Meinard.</s>

<s>Zamak i crkva su razoreni za kasnijih ratova, a nakon podizanja brane i akumulacionog jezera za hidroelektranu Riga 1965., njihovi ostatci nalaze se na otoku usred Zapadne Dvine.</s>

<s>Treći livonski biskup Albert preselio je iz sigurnosnih razloga početkom 13. vijeka biskupiju u Rigu i to je bio kraj važnosti mjesta.</s>

<s>Kasnije u 17. vijeku na teritoriju mjesta bilo je osam vlastelinstava, a najveći su bili Ikšķile i Tīnūži osnovano 1638.</s><s>Kad je u 19. vijeku u neposrednoj blizini izrastao grad Ogre, teren Ikšķile se počeo radikalno smanjivati.</s>

<s>Nakon izgradnje željezničke pruge Riga-Daugavpils 1861. u Ikšķilu su bogatiji građani Rige počeli graditi ljetnikovce.</s>

<s>Prvi svjetski rat nanio je veliku štetu mjestu, jer se našlo na prvoj crti fronta.</s>

<s>Poslije Drugog svjetskog rata nakon elektrifikacije željezničke pruge Riga-Ogre, Ikšķile se nastavio razvijati kao ladanjsko mjesto, izgradnjom brojnih vikendica.</s>

<s>Nakon izgradnje hidroelektrane Riga na poplavnom području 70-ih izgrađen je autoput koji je prostorno podijelio Ikšķile na dva dijela.</s>

<s>Ikšķile je status grada dobio 17. januara 1992.</s>

<s>Pobratimski gradovi</s>

<s>Ikšķile ima ugovore o pobratimstvu sa slijedećim gradovima;</s>

<s>Haapsalu, Estonija
  Stolinski rajon, Belorusija</s>

<s>Izvori</s>

<s>Vanjske veze</s>

<s>Ikšķile</s>

<s>Gradovi u Letoniji</s>

